Det verserer flere forklaringer på hvordan de ti jurymedlemmene kunne dømme storslageren «La meg være ung» til «bare» en tredjeplass. Et rykte vil ha det til at sendingen var i ferd med å gå over tiden, og at en stresset innspillingsleder derfor samlet inn juryens poeng i hui og hast før de hadde fått høre Wenche Myhre synge «La meg være ung» med Kringkastingsorkestret. Dette til tross for at finalen ikke gikk direkte. Den ble nemlig tatt opp om ettermiddagen og sendt i opptak samme kveld, en praksis som var vanlig i Melodi Grand Prix på 1960- og 1970-tallet.